สวัสดีค่ะ ดิฉันมีข้อสงสัยอยู่สองข้อค่ะ ข้อแรก ดิฉันเริ่มทานยาคุมกำเนิดแบบ 21 เม็ด(เป็นแผงแรก) ตั้งแต่วันที่ 2 ของการมีประจำเดือน และปฏิบัติอย่างเคร่งครัดจนหมดแผง นี่ก็เข้าวันที่ 4 ของช่วงหยุดยา 7 แล้วค่ะ แต่ประจำเดือนยังไม่มาเลยค่ะ อย่างนี้มีสิทธิ์ตั้งครรภ์หรือเปล่าคะ? ข้อสอง เมื่อวาน(วันที่สามของการหยุดยาคุม) ดิฉันได้มีเพศสัมพันธ์และแฟนหลั่งใน อยากทราบว่าหากมีเพศสัมพันธุ์ในระหว่างที่หยุดยาคุมช่วง 7 วันนี้ จะมีโอกาสตั้งครรภ์ไหมคะ ขอบมากๆค่ะ 🙏
สวัสดีค่ะ หากได้ทานยาคุมกำเนิดในวันที่ 2 นับตั้งแต่มีประจำเดือนมา ยาคุมก็จะสามารถออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้ประมาณ 99% อย่างไรก็ตาม หากเพิ่งทานยาคุมเป็นแผงแรก ยาคุมยังอาจออกฤทธิ์ได้ไม่เต็มประสิทธิภาพ โอกาสที่จะตั้งครรภ์จึงยังอาจมีได้เมื่อทานยาคุมครบ 21 เม็ดแล้ว ผ่านไป 2-5 วัน มักจะมีประจำเดือนมา ดังนั้น อาจรอให้ครบ 7 วันก่อนค่ะ หากครบ 7 วันแล้ว ประจำเดือนยังไม่มา จึงควรตรวจหาการตั้งครรภ์ดูค่ะสำหรับการมีเพศสัมพันธ์ในช่วงที่เว้นระยะ 7 วันของการทานยาคุมนั้น สามารถทำได้ ซึ่งโอกาสที่จะตั้งครรภ์นั้นถือว่าน้อยมาก หากที่ผ่านมาได้ทานยาคุมอย่างถูกต้องค่ะ